ఇంద్రజిత్ సింగ్ బింద్రా

ఇంద్రజిత్ సింగ్ బింద్రా, క్రికెట్ నిర్వాహకుడు. అతను 1993 నుండి 1996 వరకు భారత క్రికెట్ నియంత్రణ మండలి అధ్యక్షుడిగా పనిచేసాడు.

 జీవితం, వృత్తి 
మాజీ ఇండియన్ అడ్మినిస్ట్రేటివ్ సర్వీస్ అధికారి అయిన బింద్రాకు, 1975 నుండి నాలుగు దశాబ్దాలకు పైగా క్రికెట్ పరిపాలనతో అనుబంధం ఉంది. దాదాపు మూడు దశాబ్దాల పాటు పంజాబ్ క్రికెట్ అసోసియేషన్ అధ్యక్షుడిగా పనిచేసాడు. 1980 లలో బింద్రా, భారత రాష్ట్రపతి జ్ఞాని జైల్ సింగ్‌కు ప్రత్యేక కార్యదర్శిగా పనిచేసాడు. 

1987లో రిలయన్స్ ప్రపంచ కప్‌ను నిర్వహించడంలోనూ, భారత క్రికెట్‌కు టెలివిజన్ మార్కెట్‌ను తెరవడంలోనూ బింద్రా పాత్ర పోషించాడు. బింద్రా ప్రయత్నాల కారణంగా, ప్రపంచ క్రికెట్‌లో భారతదేశ స్థాయి గణనీయంగా మెరుగుపడింది.

బింద్రా 1978 నుండి 2014 వరకు పంజాబ్ క్రికెట్ అసోసియేషనుకు అధ్యక్షుడిగా పనిచేశాడు. 2015 లో పిసిఎ ఛైర్మన్‌గా ఎన్నికయ్యాడు. 1993 లో బిసిసిఐ అధ్యక్షుడిగా ఎన్నికై, 1996 వరకు ఆ పదవిలో ఉన్నాడు. 1996, 1987లలో భారత ఉపఖండానికి క్రికెట్ ప్రపంచ కప్ ఆతిథ్య హక్కులను పొందడంలో బింద్రా, ఎన్కేపి సాల్వే, జగ్మోహన్ దాల్మియా చురుకైన పాత్ర పోషించారు.  శరద్ పవార్ అంతర్జాతీయ క్రికెట్ కౌన్సిల్ అధ్యక్షుడిగా ఉన్నప్పుడు బింద్రా దాని ప్రధాన సలహాదారుగా కూడా పనిచేశాడు.

మ్యాచ్ ఫిక్సింగ్ సంక్షోభ సమయంలో లలిత్ మోడీకి మద్దతు ఇచ్చినందుకూ, క్రికెట్ దక్షిణాఫ్రికా సీఈఓ పాత్రకు హరూన్ లోర్గాట్‌ను ఆమోదించినందుకూ బింద్రా బిసిసిఐ అధికారుల విమర్శలు ఎదుర్కొన్నాడు. 2014 లో అతను క్రికెట్ పరిపాలన నుండి రిటైర్ అయ్యాడు.

2015 లో మొహాలిలోని పిసిఎ స్టేడియంకు బింద్రా పేరు మీద "పంజాబ్ క్రికెట్ అసోసియేషన్ ఐఎస్ బింద్రా స్టేడియం" గా పేరు మార్చారు. అతను ఇండియన్ ప్రీమియర్ లీగ్ ఏర్పాటులో సలహాదారుగా కూడా పనిచేశాడు. తరువాత అంతర్జాతీయ క్రికెట్ కౌన్సిల్ ప్రధాన సలహాదారుగా కూడా పనిచేశాడు.
మరణం
ఇంద్రజిత్ సింగ్ బింద్రా అనారోగ్య సమస్యలతో బాధపడుతూ ఢిల్లీలోని తన నివాసంలో 2026 జనవరి 25న మరణించాడు.
 మూలాలు 

వర్గం:జీవిస్తున్న ప్రజలు
వర్గం:భారత క్రికెట్ నిర్వాహకులు